Diari Oficial de la Generalitat Valenciana


Sumari del DOGV 8524, del 08-04-2019 (2019/3455)

RESOLUCIÓ de 3 d'abril de 2019, de la Direcció General de Funció Pública, per la qual es convoca una borsa de treball temporal per a la contractació de personal laboral del grup C de l'Institut Valencià d'Investigacions Agràries vinculat al desenvolupament d'un projecte de transferència dels resultats d'investigació al sector productiu valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3455


Data del document
:   03-04-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 3 d'abril de 2019, de la Direcció General de Funció Pública, per la qual es convoca una borsa de treball temporal per a la contractació de personal laboral del grup C de l'Institut Valencià d'Investigacions Agràries vinculat al desenvolupament d'un projecte de transferència dels resultats d'investigació al sector productiu valencià. [2019/3455]  
  
L'article 34.5 del Decret 3/2017, de 13 de gener, pel qual s'aprova el Reglament de selecció, provisió i mobilitat del personal de la funció pública valenciana, preveu que es puguen constituir borses pel sistema de proves selectives o baremació de mèrits.  
L'Ordre de 18/2018, de 19 de juliol, de 2018, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses de treball temporal per a proveir provisionalment llocs de treball de l'Administració del Govern Valencià, disposa, en l'article 1, que aquesta té per objecte regular la constitució i el funcionament de les borses de treball per a l'exercici provisional de llocs de treball, per mitjà del nomenament de personal funcionari o per mitjà de la contractació laboral temporal, segons corresponga a la naturalesa jurídica funcionarial o laboral dels llocs que es pretenga cobrir.  
L'article 4.1.b.3r de l'esmentada Ordre disposa que es podran constituir borses de treball temporal resultants d'una convocatòria pública, específica i extraordinària de la direcció general competent en matèria de funció pública, per mitjà de la realització de proves selectives o pel sistema de baremació de mèrits i experiència, «quan s'haja d'atendre la cobertura de llocs de treball amb requisits específics o addicionals derivats de la seua classificació o de la normativa [...] o quan es tracte de la cobertura de llocs de personal investigador». Al seu torn, l'article 4.3 especifica el contingut mínim que hauran de tindre aquestes convocatòries de borses.  
  
L'Institut Valencià d'Investigacions Agràries, per mitjà de la resolució de data 13 de juny de 2018 de la directora general d'Universitat, Investigació i Ciència, ha sigut beneficiari d'una ajuda que té per objecte cofinançar la contractació laboral de suport vinculat a un projecte de transferència dels resultats de la investigació o d'innovació al sector productiu valencià.  
La directora general de Pressupostos va autoritzar, amb data d'1 d'agost de 2018, la contractació de personal laboral temporal derivat de la concessió d'ajudes a la investigació a l'Institut Valencià d'Investigacions Agràries.  
El grup d'investigació requereix la incorporació immediata del personal per a complir amb els terminis establits en aquest projecte, per això és necessària y urgent la contractació de personal laboral temporal del grup C, vinculat a l'execució del projecte anomenat «transferència del turboatomitzador ecoeficient H3O desenvolupat amb noves tecnologies per a l'ús sostenible de fitosanitaris».  
Donat que, a més, l'exercici de les tasques atribuïdes a aquest lloc requereix una idoneïtat adequada en raó de la seua especialitat, aquesta Direcció General considera necessari tramitar, de conformitat amb el que es disposa en els articles 4.1.b.3r, i 4.2 de l'esmentada Ordre, la constitució d'aquesta borsa específica pel procediment d'urgència.  
  
En virtut d'això i fent ús de les facultats que té conferides aquesta Direcció General de Funció Pública, de conformitat amb el que estableix el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, amb acord previ de la Comissió de Seguiment de Borses d'Ocupació Temporal, resolc:  
  
Primer. Convocatòria de la borsa específica de treball temporal  
Convocar pel procediment d'urgència la constitució de la borsa específica de treball temporal de grup C a fi que puga proveir-se provisionalment el lloc de treball que s'indica en l'annex I d'aquesta convocatòria, de conformitat amb el que estableix l'Ordre 18/2018, de 23 de juliol, de 2018, de la Conselleria de Justícia, Administració Pública, Reformes Democràtiques i Llibertats Públiques.  
  
Segon. Sistema selectiu  
El sistema selectiu consistirà en una prova eliminatòria seguida de la valoració dels mèrits aportats pels aspirants.  
  
Tercer. Requisits dels aspirants  
3.1. Nacionalitat espanyola o d'un estat membre de la Unió Europea o nacionalitat d'algun estat en el qual siga aplicable la lliure circulació de treballadors. Independentment de la seua nacionalitat, també podran participar el cònjuge dels espanyols i de les persones nacionals d'altres estats membres de la Unió Europea, sempre que no estiguen separats de dret, i els seus descendents i els del seu cònjuge, que siguen menors de vint-i-un anys o majors d'aquesta edat dependents.  
  
Els aspirants que no tinguen la nacionalitat espanyola hauran de fer una prova de coneixement del castellà. Amb caràcter previ a la realització de les proves, els aspirants de l'origen dels quals no es desprenga el coneixement del castellà hauran d'acreditar el coneixement del castellà mitjançant la realització d'una prova, en la qual es comprovarà que tenen un nivell adequat de comprensió i expressió oral i escrita d'aquesta llengua, d'acord amb el que es disposa en el Reial decret 1137/2002, de 31 d'octubre, modificat pel Reial decret 264/2008, de 22 de febrer, pel qual es regulen els diplomes d'espanyol com a llengua estrangera. Aquesta prova es qualificarà com a «apte/a» o «no apte/a».  
  
Estan eximides de fer aquesta prova totes aquelles persones que acrediten estar en possessió del diploma, titulació o certificació oficial corresponent, de coneixement de castellà.  
3.2. Haver complit setze anys i no excedir, si escau, l'edat màxima de jubilació forçosa o aquella altra que es puga establir per llei.  
  
3.3. Estar en possessió de la titulació exigida per al lloc de conformitat amb el que s'estableix en l'annex I o complir els requisits per a obtindre-la en la data de finalització del termini de presentació de sol·licituds de participació. Les equivalències dels títols al·legats les haurà de justificar la persona interessada.  
3.4. En el cas de titulacions obtingudes en l'estranger, s'haurà d'acreditar que s'està en possessió de la convalidació corresponent o de la credencial que acredite, si escau, l'homologació o declaració d'equivalència a titulació. Aquest requisit no serà aplicable als aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
3.5. Tindre la capacitat física i psíquica necessària per a l'acompliment de les funcions dels llocs de treball oferits.  
3.6. No trobar-se en situació d'inhabilitació penal per a l'exercici de funcions públiques.  
3.7. No haver sigut objecte de separació mitjançant expedient disciplinari, de qualsevol Administració o ocupació pública.  
3.8. Els aspirants la nacionalitat dels quals no siga l'espanyola hauran de declarar, igualment, no estar sotmesos a sanció disciplinària o condemna penal que impedisca, en el seu Estat, l'accés a la funció pública.  
3.9. Aquests requisits hauran de reunir-se en el moment de finalització del termini de presentació de sol·licituds i mantindre's durant tot el procés selectiu fins al moment, si escau, de presa de possessió.  
3.10. Les persones amb diversitat funcional han de fer constar aquesta circumstància en la seua sol·licitud a l'efecte que, per l'òrgan tècnic de selecció, s'adopten les mesures necessàries que permeten la realització normal de les proves; per a fer-ho, han d'especificar en la sol·licitud el tipus de diversitat funcional: (F) física, (P) psíquica o (S) sensorial.  
  
Quart. Sol·licituds  
4.1. Les persones interessades que reunisquen els requisits assenyalats en la base tercera hauran de presentar:  
a. Sol·licitud dirigida a l'Institut Valencià d'Investigacions Agràries a Moncada, segons el model que figura com a annex II, disponible en la pàgina web de l'IVIA (http://www.ivia.gva.es), o en la pàgina de l'Administració de la Generalitat http://www.gva.es (apartat: Atenció a la ciutadania, Guia PROP, Ocupació Pública, IVIA).  
b. Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació o equivalència corresponent o haver iniciat els tràmits per a aquesta.  
c. Curriculum vitae, que acredite els mèrits amb documents fotocopiats. No és necessària la compulsa dels documents que es presenten fotocopiats; n'hi ha prou amb la declaració jurada de l'interessat sobre l'autenticitat d'aquests, així com les dades que figuren en la instància, sense perjudici que en qualsevol moment es puguen requerir els aspirants perquè acrediten la veracitat de les circumstàncies i dels documents aportats objecte de valoració.  
d. Full d'autobaremació que pot descarregar-se en la pàgina web de l'IVIA, http://www.ivia.gva.es, o, si escau, en la pàgina web http://www.gva.es (apartat: Atenció a la ciutadania, Guia PROP, Ocupació Pública, IVIA).  
Les persones queden vinculades a les dades que hagen fet constar en la seua sol·licitud. Si els requisits o els mèrits ja consten acreditats i inscrits en el Registre de Personal de l'Administració de la Generalitat, només caldrà al·legar-ho.  
Els mèrits que no consten inscrits i que no s'acrediten de la manera establida en aquesta convocatòria no es valoraran; les titulacions acadèmiques, les acreditacions administratives i els mèrits al·legats hauran d'haver sigut obtinguts amb anterioritat a la data de finalització del termini de presentació de sol·licituds d'inscripció en borsa.  
4.2. Lloc de presentació:  
- Els aspirants que disposen de signatura electrònica han de presentar la sol·licitud i els documents telemàticament sense necessitat d'acudir a cap registre presencial mitjançant accés a la pàgina de l'Administració de la Generalitat http://www.gva.es (apartat: Atenció a la ciutadania, Guia PROP, Ocupació Pública, IVIA).  
- Els aspirants que no disposen de signatura electrònica han de presentar la sol·licitud en qualsevol oficina PROP de la Comunitat Valenciana. Podran, així mateix, remetre's per correu a la seu de l'Institut Valencià d'Investigacions Agràries, a Moncada (València), carretera CV-315, km 10,7, CP 46876, o a qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques. Les que es presenten a través de les oficines de correus hauran de ser certificades i en la instància haurà de figurar el segell de certificat de l'oficina de correus per a ser admeses.  
4.3. El termini de presentació d'instàncies serà de 5 dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
  
Cinqué. Admissió dels aspirants  
5.1. Transcorregut el termini de presentació de sol·licituds i, una vegada verificada la sol·licitud i documentació aportada, l'òrgan tècnic de selecció publicarà la relació provisional de persones admeses i excloses, que es publicarà en el web de l'IVIA i es concedirà un termini de 5 dies hàbils, a comptar des de l'endemà d'aquesta publicació, per a formular al·legacions i/o esmenar defectes que hagen motivat l'error o l'exclusió; tot això, de conformitat amb el que es disposa en l'article 68 de la Llei 39/2015 de procediment administratiu comú.  
5.2. Conclòs aquest termini i una vegada examinades les al·legacions i esmenats els defectes, es publicarà, en els mateixos mitjans indicats anteriorment, la llista definitiva de persones admeses i la data, l'hora i el lloc de la prova eliminatòria.  
5.3. L'òrgan tècnic de selecció admetrà els candidats i candidates que acrediten els requisits mínims exigits en la convocatòria; aquests quedaran vinculats a les dades que hagen fet constar en les seues sol·licituds.  
  
Sisé. Procediment de selecció  
6.1. El procés de selecció constarà de dues fases:  
Primera fase: prova eliminatòria  
Es realitzarà a la seu central de l'Institut Valencià d'Investigacions Agràries a Moncada (València), o al lloc que es designe oportunament.  
  
La prova consistirà a contestar per escrit un qüestionari de 20 preguntes de tipus test que versarà sobre el temari relacionat en l'annex II. Cada pregunta tindrà 4 respostes possibles, de les quals només una serà vàlida. Cada encert suposarà 2 punts i cada error descomptarà 1/3 del que val un encert, és a dir, 0,67 punts.  
Per a superar aquesta fase serà necessari que s'haja aconseguit un mínim de 12 punts. En el cas que no hi haja suficients aspirants que aconseguisquen la puntuació, la Comissió decidirà si és procedent admetre en la segona fase els candidats que hagen aconseguit un mínim de 8 punts. Si, malgrat això, no hi ha suficients aspirants que aconseguisquen aquesta puntuació, decidirà si accedeixen a aquesta fase els candidats amb més puntuació o si es requereix un nou procés selectiu.  
Segona fase: avaluació de mèrits i situacions  
En aquesta fase, la Comissió d'Avaluació només valorarà els mèrits i situacions dels candidats que hagen superat la primera fase.  
a) Avaluació de mèrits específics: es qualificarà amb un màxim de 45 punts, d'acord amb el barem i la documentació justificativa següents:  
  
  
MÈRITS AVALUABLES PUNTUACIÓ MÀXIMA DOCUMENTACIÓ JUSTIFICATIVA  
EXPERIÈNCIA PROFESSIONAL  
a) Experiència laboral: punts   
Temps de treball en llocs relacionats amb la investigació agrària en l'Administració del Consell, els seus organismes autònoms, o universitats, les tasques dels quals estiguen relacionades amb les funcions del lloc que es convoca: 0,35 punts per cada mes complet de servei en actiu. Aquells períodes que no completen una mensualitat es valoraran proporcionalment.  
Temps de treball en llocs relacionats amb la investigació agrària en altres administracions públiques, sempre que el treball estiga relacionat amb les funcions del lloc que es convoca: 0,35 punts per cada mes complet de servei en actiu. Aquells períodes que no completen una mensualitat es valoraran proporcionalment.  
Temps de treball prestat en el sector privat, com a professional per compte d'altri o treballador autònom, en llocs de treball relacionats amb la investigació agrària: 0,20 punts per cada mes complet de prestació laboral o alta professional. Aquells períodes que no completen una mensualitat es valoraran proporcionalment.    
   
  Contractes de treball i informe de vida laboral expedit per la Tresoreria General de la Seguretat Social que acredite haver cotitzat en la categoria professional corresponent durant tot el temps que s'al·legue. Si en els contractes no apareixen les tasques i funcions realitzades, es requerirà el certificat corresponent emés per l'ocupador o qualsevol altre document que, segons el parer de la comissió, permeta verificar les tasques desenvolupades sempre que en quede acreditada la veracitat i autenticitat.  
L'experiència laboral a l'estranger s'ha d'acreditar mitjançant els contractes i la documentació anàloga.  
b) Participació en l'organització d'esdeveniments relacionats amb la transferència de coneixements al sector agrari i agroalimentari: 5 punts   
1 punt per pertinença al comité organitzador  
0,5 punts per ponència en esdeveniment   Certificació expedida per l'entitat organitzadora.  
  
  
  
IDIOMES / ALTRES TITULACIONS  
a) Valencià 4 punts   
La valoració s'efectuarà puntuant el nivell més alt obtingut dels següents:  
  
Nivell Puntuació  
A1 0,25  
A2 (oral) 0,50  
B1 (elemental) 1,5  
B2 2  
C1 (mitjà) 3  
C2 (superior) 4  
  
Addicionalment, però sense sobrepassar el límit de 4 punts, es valoraran els certificats de capacitació tècnica (llenguatge administratiu, llenguatge de mitjans de comunicació i correcció de textos) expedits per la Junta Qualificadora de Coneixements de Valencià, amb 0,5 punts cada un. Certificació expedida per escoles oficials d'idiomes o Junta Qualificadora de Coneixements de Valencià.  
b) Coneixement d'idiomes comunitaris d'interés científic 3 punts   
Pel coneixement d'idiomes comunitaris d'interés científic, fins a 3 punts, a raó de:  
1 punt per acreditació B2 idioma comunitari  
2 punts per acreditació C1 idioma comunitari  
3 punts per acreditació C2 idioma comunitari Certificació expedida per escoles oficials d'idiomes o entitats estrangeres reconegudes, de conformitat amb el que es disposa en el Decret del Consell 61/2013 (DOGV 20.5.13) i l'Ordre 93/2013 de la Conselleria d'Educació, Cultura i Esport (DOGV 13.11.13).  
c) Altres titulacions acadèmiques 3 punts   
Possessió de qualsevol títol oficial relacionat amb el treball que s'ha de dur a terme i que no siga requisit d'aquest: 1,5 punts per títol.  
(Pel que fa als màsters, només es valoraran els títols oficials de màster universitari; els títols propis de màster no podran ser valorats en aquest apartat sinó en el de cursos de formació).    
  Títol oficial o pagament de taxes per a l'expedició o certificat de qualificacions.  
  
FORMACIÓ I PERFECCIONAMENT ESPECÍFICS  
  
a) Participació en formació i perfeccionament professional 12 punts   
Assistència a activitats de perfeccionament professional relacionades amb les tasques que s'han de dur a terme o amb la prevenció de riscos laborals en l'àmbit del treball que s'ha de dur a terme impartides per entitats publiques:  
Entre 15 i 50 hores, a raó de 0,1 punts / hora lectiva  
Entre 51 i 100 hores, a raó de 0,15 punts / hora lectiva  
Més de 100 hores, a raó de 0,20 punts / hora lectiva    
   
  Títol o certificat en què es faça constar l'entitat organitzadora, la matèria i el nombre d'hores lectives.  
(Només es tindrà en compte l'assistència a cursos de més de 15 hores).  
Impartició d'ensenyament en entitats públiques de perfeccionament professional relacionada amb les tasques que s'han de dur a terme o amb la prevenció de riscos laborals en l'àmbit del treball que s'ha de dur a terme, a raó de 0,2 punts / hora lectiva.   Certificat en què es faça constar l'entitat organitzadora, la matèria i el nombre d'hores lectives.  
(Només es tindrà en compte la impartició d'ensenyament en sessions d'una o més hores lectives).  
  
  
  
b) Situació personal: a les persones que acrediten un grau de diversitat funcional igual o superior al 33 per cent, se'ls incrementarà la puntuació en 3 punts addicionals, i a les que tinguen reconegut un grau de diversitat funcional igual o superior al 65 per cent, en 5 punts addicionals.  
  
6.2. Finalitzada la prova eliminatòria, es publicarà en la pàgina web de l'IVIA una llista provisional de candidats que hagen passat la prova, i es concedirà un termini de 5 dies hàbils, a partir de l'endemà d'aquesta publicació, per a formular possibles reclamacions.  
6.3. Posteriorment, l'òrgan de selecció publicarà la puntuació obtinguda en la baremació i concedirà un termini de 5 dies hàbils, a partir de l'endemà d'aquesta publicació, per a formular possibles reclamacions.  
  
6.4. Transcorregut el termini de 5 dies hàbils, l'òrgan tècnic de selecció publicarà el resultat final del procés de selecció.  
  
Seté. Ordre de classificació i proposta de borsa  
7.1. L'ordre de prelació en la borsa s'obtindrà del resultat de la suma de la puntuació obtinguda en la baremació amb les excepcions previstes en l'apartat segon d'aquest article. En cas d'igualtat de puntuació prevaldrà l'obtinguda pel personal amb diversitat funcional. Si l'empat es produeix entre dues persones amb diversitat funcional, es triarà la de més grau de discapacitat. Llevat de les excepcions exposades en l'apartat segon, en cas d'igualtat de puntuació entre les persones de la borsa, prevaldrà la persona amb més puntuació en l'apartat d'experiència professional; si persisteix l'empat, tindrà prioritat qui haja obtingut la puntuació més alta en l'apartat de formació i perfeccionament específic. Si encara persisteix l'empat, es dirimirà a favor del sol·licitant de major edat.  
7.2. L'ordre de prelació previst en el punt anterior tindrà les excepcions següents:  
a) La dona víctima de violència de gènere, acreditada per mitjà de l'ordre de protecció a favor de la víctima o excepcionalment, mentre que aquesta es dicta, de l'informe del Ministeri Fiscal, dels serveis socials o dels serveis públics de salut competents, que indique l'existència d'indicis que l'empleada pública temporal és víctima de violència de gènere. Podrà renunciar justificadament a ser nomenada o cessar en el lloc que exerceix i ser nomenada en la primera vacant que es proveïsca en la borsa, per a fer efectiva la seua protecció.  
b) Les víctimes de violència de terrorisme, cònjuge o persona que haja conviscut amb anàloga relació d'afectivitat i els fills i filles de les persones ferides o mortes, així com personal amenaçat en els termes de la normativa reguladora del reconeixement i protecció integral a les víctimes del terrorisme, amb el reconeixement previ del Ministeri de l'Interior de sentència judicial ferma. Podrà renunciar justificadament a ser nomenada o cessar en el lloc que exerceix i ser nomenada en la primera vacant que es proveïsca en la borsa per a fer efectiva la seua protecció.  
  
7.3. En el cas que per ordre de prelació corresponga efectuar un nomenament i, per part de l'òrgan encarregat de formalitzar-lo s'aprecien dubtes raonables sobre la compatibilitat funcional de l'aspirant, s'informarà la Comissió de Seguiment, que haurà de sol·licitar el dictamen corresponent a la Comissió Mixta de Diversitat Funcional, la qual haurà d'emetre'l en el termini dels 5 dies hàbils següents.  
  
7.4. En virtut d'aquesta valoració final i prelació, l'òrgan tècnic de selecció elevarà a la Direcció General de Funció Pública la proposta de borsa amb l'ordre de classificació, que dictarà una resolució i n'ordenarà la publicació en la pàgina web.  
  
Huité. Òrgan tècnic de selecció  
8.1. L'òrgan tècnic de selecció estarà compost pels següents membres representants de l'Administració; tots aquests, personal científic i tècnic especialitzat participant en els projectes d'investigació als quals estan vinculats els llocs de treball:  
President: José Blasco. Professor d'Investigació en l'IVIA  
Suplent: Ernesto Gómez. Professor d'Investigació en l'IVIA  
Vocal: Alberto Urbaneja. Professor d'Investigació en l'IVIA  
Suplent: Alejandra Salvador. Investigadora Principal en l'IVIA  
Secretari: Francisco Beitia. Professor d'Investigació en l'IVIA  
Suplent: Miguel Ángel Aguar. Cap de Secció Personal i Nòmines en l'IVIA  
8.2. El seu funcionament es regirà pel que es disposa en els articles del 28 al 31 del Decret 3/2017 del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, del 15 al 18 de la Llei 40/2015 de règim jurídic del sector públic i, de manera supletòria, pels articles del 19 al 24 d'aquesta mateixa Llei.  
8.3. L'òrgan tècnic de selecció resoldrà tots els dubtes que puguen sorgir en l'aplicació d'aquestes normes, i tot allò que s'haja de fer en els casos no previstos.  
  
Nové. Àmbit territorial de la borsa  
L'àmbit territorial d'aquesta borsa de treball és de caràcter provincial i la provisió de llocs s'efectuarà de conformitat amb el que disposa l'Ordre 18/2018, de 19 de juliol, de 2018, de la Conselleria de Justícia, Administració Pública, Reformes Democràtiques i Llibertats Públiques.  
  
  
Desé. Normes de funcionament  
10.1. Aquesta borsa s'ajustarà en el seu funcionament al que disposa l'Ordre 18/2018, de 19 de juliol, de 2018, de la Conselleria de Justícia, Administració Pública, Reformes Democràtiques i Llibertats Públiques, així com als criteris de la Comissió de Seguiment de borses.  
10.2. Els llocs seran proveïts per ordre de puntuació en el barem, amb les excepcions a l'ordre de prelació previstes en l'Ordre reguladora.  
  
Onzé. Recursos  
11.1. Aquesta resolució posa fi a la via administrativa i, en contra, es pot interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes a partir de l'endemà de ser publicada, de conformitat amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques.  
11.2. Si no es presenta recurs en reposició i d'acord amb el que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades poden interposar recurs contenciós administratiu davant del Jutjat Contenciós Administratiu de València, en el termini de dos mesos a comptar des de l'endemà de la publicació d'aquesta resolució.  
11.3. Les citacions en els recursos contenciosos administratius que se substancien contra aquesta resolució es faran per mitjà de la inserció de l'edicte corresponent en el Diari Oficial de la Generalitat Valenciana.  
  
València, 3 d'abril de 2019.- La directora general de Funció Pública: Eva María Coscollá Grau.  
  
  
ANNEX I  
Condicions generals del lloc de treball oferit:  
  
1. Projecte d'investigació associat al lloc de treball: transferència del turboatomitzador ecoeficient H30 desenvolupat amb noves tecnologies per a l'ús sostenible de fitosanitaris.  
2. Denominació del lloc de treball: tècnic de tecnologies d'aplicació de fitosanitaris  
Personal de suport  
3. Nombre de llocs: 1  
4. Classificació:  
Grup C  
Complement de destinació: 14  
Complement específic: E010  
5. Fi projecte: 30.06.2020  
6. Objecte i funcions:  
Activitats de proposta, gestió, execució, control, tramitació i impuls, estudi i informe i, en general, les de col·laboració tècnica amb el cos superior tècnic d'investigadors i les pròpies de la professió relacionades amb les activitats de col·laboració amb la investigació científica, experimentació, formació i transferència tecnològica en el sistema agroalimentari, associades a la tecnologia d'aplicació de productes fitosanitaris, l'anàlisi de la qualitat de la polvorització i la reducció de la contaminació per fitosanitaris.  
El tècnic haurà de col·laborar en:  
- Ensenyament sobre el maneig i calibratge de turboatomitzadors i ús de les noves tecnologies integrades en el projecte.  
- Assajos d'eficiència del turboatomitzador: estimació del nivell de soroll, consum de potència, pèrdues de fitosanitari en el medi ambient i recobriment de fitosanitari en la copa de l'arbre.  
- Jornades de divulgació i transferència al sector agrari.  
7. Requisits:  
Títol de cicle formatiu de grau mitjà de Formació Professional de la família Agrària o complir les condicions per a obtindre'l abans de la finalització del termini de presentació de sol·licituds.  
Disposar del carnet de manipulador de plaguicides, nivell qualificat.  
  
8. Localitat: Moncada  
  
  
ANNEX II  
  
1. Maquinària d'aplicació de fitosanitaris. Tipus d'equips. Components dels equips. Calibratge de turboatomitzadors. Manteniment i seguretat.  
2. Productes fitosanitaris i traçadors. Tipus. Característiques físic-químiques. Mètodes de caracterització. Mètodes d'anàlisis de productes fitosanitaris i traçadors.  
3. Exposició a fitosanitaris d'operaris i transeünts. Equips de protecció individual.  
4. Plagues de cítrics. Estadis. Moments de tractament. Llindars de tractament. Mètodes d'avaluació de plagues.  
5. Cítrics. Varietats. Estats fenològics. Mètodes i paràmetres de caracterització de la vegetació.  
6. Mètodes de la determinació de l'eficiència d'aplicació de fitosanitaris. Col·lectors. Paràmetres de la deposició de la polvorització. Mètodes d'anàlisis de col·lectors. Anàlisi d'imatge d'anàlisi de gotes.